Neytendastofa auglýsir eftir tilboðum í 10 stykki steypujárnlóð í nákvæmnisflokki M 1 , hvert um sig 200 kg . Lóðin seljast öll í einu , eða eftir samkomulagi og verða afhent kvörðuð , með óvissu upp á + / - 5,0 g . Stærð lóða er 51 x 30 x 20 cm og verða þau stillt inn í M 1 flokk fyrir afhendingu , þ.e. 200 kg + / - 10 g . Lóð verða kvörðuð eftir að kauptilboð berst , í samráði við væntanlegan eiganda . Lóðin eru staðsett hjá kvörðunarþjónustu Neytendastofu , Borgartúni 21 og er það jafnframt afhendingarstaður . Lágmarksverð hvers lóðs , með kvörðun , er 200.000 krónur án virðisaukaskatts . Skila má tilboðum á [ email protected ] til og með 15. janúar 2020 . Áskilinn er réttur til þess að taka hvaða tilboði sem er eða hafna öllum . Allar nánari upplýsingar veitir Benedikt G. Waage ( [ email protected ] ) .